Okresná prokuratúra Košice I 
Mojmírova 5, 041 47 Košice 1 	

Sp. zn. : 1 Pv 529/11/8802	Košice I, 25.7.2012
EEČ : 2-63-203-2012

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno f Trestného zákona číslo 300/2005 Zbierky zákonov v znení zákona číslo 576/2009 Zbierky zákonov

Rozhodol: 	prokurátor Okresnej prokuratúry Košice I
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	miesto narodenia: XXXXX

	- dňa 26.06.2011 v čase o 16.00 hod. v predajni potravín Fresch v OC Hornád v Košiciach na ul. XXXXX č. 8, odcudzil z predanej plochy 1 ks mletý rezeň v hodnote 3,39 €, 1 ks šunkovej peny v hodnote 0,35 €, 1 ks maslenko v hodnote 0,29 € a 2 ks miláčik v hodnote 0,60 € a tieto si na predajnej ploche vložil do priehradky detského kočíka a prikryl ich bundou a následne prešiel za pokladničnú zónu bez toho, aby za tento tovar zaplatil, pričom ihneď na to bol zadržaný pracovníkom SBS, ktorému tovar na vyzvanie vydal, pričom bol za obdobný čin v predchádzajúcich dvanástich mesiacoch postihnutý.

Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
12 mesiacov
Z priloženého spisového materiálu nevyplýva potreba uložiť obvinenému v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
	Uznesením policajného orgánu OO PZ XXXXX - Dargovských hrdinov sp. zn. ČVS: ORP-3373/DH-KE-2011 zo dňa 19.08.2011 bolo začaté trestné stíhanie a vznesené obvinenie XXXXX pre prečin krádeže podľa § 212 ods. 2 písm. f/ Trestného zákona na tom skutkovom základe, že 

	- dňa 26.06.2011 v čase o 16.00 hod. v predajni potravín Fresch v OC Hornád v Košiciach na ul. XXXXX č. 8, odcudzil z predanej plochy 1 ks mletý rezeň v hodnote 3,39 €, 1 ks šunkovej peny v hodnote 0,35 €, 1 ks maslenko v hodnote 0,29 € a 2 ks miláčik v hodnote 0,60 € a tieto si na predajnej ploche vložil do priehradky detského kočíka a prikryl ich bundou a následne prešiel za pokladničnú zónu bez toho, aby za tento tovar zaplatil, pričom ihneď na to bol zadržaný pracovníkom SBS, ktorému tovar na vyzvanie vydal, pričom bol za obdobný čin v predchádzajúcich dvanástich mesiacoch postihnutý.

	Keďže obvinený dal súhlas k podmienečnému zastaveniu trestného stíhania, k trestnému činu sa v plnom rozsahu priznal, vzhľadom na jeho osobu s prihliadnutím na jeho doterajší život, ako aj na okolnosti prípadu, považujem rozhodnutie o podmienečnom zastavení trestného stíhania za postačujúce.

	Súčasne v zmysle § 216 ods. 2 Trestného poriadku bola obvinenému určená skúšobná doba v trvaní 1 (jedného) roka, ktorá začína plynúť právoplatnosťou tohto uznesenia.

	Ak obvinený v priebehu tejto skúšobnej doby povedie riadny život, rozhodnem, že sa osvedčil.

	V opačnom prípade a to aj počas skúšobnej doby sa v trestnom stíhaní bude pokračovať.

	Z uvedených dôvodov bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Vladimír Stanko
prokurátor